AlexejDobrolubov/national_council_slovak_2010 huggingface dataset:
20. schôdza NR SR - 4.deň - A. dopoludnia
Dátum: 2011-07-01
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

Ďakujem, pán predseda Národnej rady. Včera ste boli popoludní v Rakúsku, v štáte vášho súkmeňovca Heinz-Christiana Stracheho, ultrapravicového populistického vodcu, s ktorým si môžete podať ruku. Vy ukazujete na Grékov, on už ukazuje na Slovákov, na Maďarov, na Čechov a na iné národy a národnosti, ktoré by v Rakúsku nemali čo robiť. A nemalo by s a s nimi ani spolupracovať. Európski liberálni demokrati ako Olli Rehn, Cecilia Malmströmová, alebo Siim Kallas by asi zdúpneli z týchto vašich rečí, čo tu vy predvádzate v rozpore aj s názormi európskych liberálnych demokratov. Je to doslovne ľudový populizmus, ktorý mi pripomína pravicový krajný populizmus istého pána z dvadsiatych a tridsiatych rokov minulého storočia v Nemecku, ktorý tiež hovoril o krivdách po prvej svetovej vojne. To bola skutočná vojna, teraz je vojna finančná, vy ste aj o nej hovorili. A Gréci doplatili na vojnu finančnú, nedoplatili na to, o čom ste vy rozprávali, akým spôsobom ste sa vyjadrovali ku gréckym občanom. Preto si myslím jednoznačne, vy nepatríte do Liberálnej internacionály, vy patríte do tých zoskupení krajne nacionalistických, ktoré sú kreované v Európe a ktoré majú záujem Európu rozvracať a Európu likvidovať, a nie Európu sceľovať. Teda do toho očistca, o ktorom ste hovorili, by ste mali ísť predovšetkým vy a s vašou stranou. Ďakujem vám za pozornosť.
20. schôdza NR SR - 2.deň - B. popoludní
Dátum: 2011-06-29
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Nebudem hovoriť ako lekár ani ako brat alebo za sestry, ale ako nádejný a možný pacient. A preto položím jednoduchú otázku pánu poslancovi: Prečo za štyri roky sme tu nemali žiadnu petíciu a prečo po roku vlády Ivety Radičovej už máme takúto petíciu? To je jednoduchá rovnica, kde treba jasne odpovedať.
18. schôdza NR SR - 7.deň - B. popoludní
Dátum: 2011-05-26
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

92. Ďakujem veľmi pekne. Ja som už v tej Národnej rade tiež dosť dlho a budem hovoriť k procedurálnym otázkam, pretože tie ma veľmi trápia, keď z jedného poslaneckého klubu, z ktorého pochádza pán minister, sa predkladajú na rokovaní Národnej rady v druhom čítaní, mnoho a ďalších a ďalších pozmeňovacích návrhov. Ja nemám nič proti poslaneckej iniciatíve, tá im patrí. Ale aká je komunikácia medzi ministrom, ktorý predkladal novelu a aká je komunikácia medzi jeho vlastným poslaneckým klubom? Toto mi tu chýba, pretože zrejme nepracuje ani Rada vlády pre zdravotne postihnutých, nepracujú tuná konkrétne komunikačné kanály. Ja nemám nič proti tomu, keď sa niektoré veci doťahujú. Ale predovšetkým, prečo to nejde na vládu a súčasne do legislatívnej rady vlády a, samozrejme, na medzirezortné pripomienkové konanie množstvo tých návrhov, ktoré tu odzneli, ktoré môžu byť aj dobré a ktoré by sa takýmto spôsobom dostali do návrhu, ktorý bude prekladať pán minister? Mám problém, s týmto, a neviem to pochopiť, či si poslanci robíte z nás poslancov ďalších tuná srandu, pretože to treba naozaj kvalitne pripraviť, aby sa to navzájom nebilo, legislatívne, aby neboli vytvárané nové a nové problémy, ktoré bude potrebné meniť v ďalšej novele zákona. Ďakujem vám veľmi pekne.
18. schôdza NR SR - 7.deň - A. dopoludnia
Dátum: 2011-05-26
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

64. Chcel by som sa predovšetkým všetkým poďakovať a znovu zopakovať to, čo tu už bolo povedané aj vo vašich vystúpeniach, vo faktických poznámkach, že, a pokiaľ viem, bol som dúfam dobre informovaný, aj pán Rafaj a poslanci Slovenskej národnej strany boli ochotní nájsť niekde strety medzi jedným aj druhým vyhlásením. A hľadalo sa to a bola tam ústretovosť aj zo strany poslancov Národnej rady, ale predstavitelia MOST-u-HÍD, ktorí predovšetkým tvrdili tú muziku vo výbore, v zahraničnom výbore, zrejme to odmietli. Alebo si to privlastnili, toto svoje vyhlásenie, ako keby to bolo na veky vekov všetko sväté. Ale je to vyhlásenie, ktoré dokazuje to, že sú veľkí dogmatici a priveľkí konzervatívci. Čiže bola tu možnosť toto vyhlásenie upraviť, urobiť ho skutočne tradičné a ukázať, že sme susedný štát ako suverénna Slovenská republika, ktorá má veľmi dobré postavenie v Európskej únii a nemusí sa ničoho báť aj pri takomto tvrdšom vyhlásení. Ďakujem vám veľmi pekne.
18. schôdza NR SR - 6.deň - B. popoludní
Dátum: 2011-05-25
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

74. Ďakujem. Chcem úprimne poblahoželať kolegovi Jankovi Podmanickému za perfektnú analýzu novely, novely zákona o používaní jazykov národnostných menšín, ktorú predložil v rámci pozmeňovacieho návrhu predovšetkým pán Matovič, ale aj ďalší Viskupič a ďalší členovia Obyčajných ľudí. Ale ja ani som, nie som ani prekvapený, pretože on s každou drobnou zmenou, ktorú robil, konzultoval s pánom Solymosom a s pánom Gálom a tento rukopis sa zrejme, keďže nevyzná sa v tej problematike a nikdy v tej problematike ani nerobil v oblasti menšín, sa ľahko podpísal do tohto návrhu, ktorý sa dostal, a ďakujem kolegovi Jankovi Podmanickému, že odhalil vlastne, akým spôsobom zase dokázali preniknúť na podstatu takú, že nielenže sa veci nezmenili, ale ešte sa veci aj zhoršili. A myslím si, že našou povinnosťou, to dobre bolo tiež charakterizované, nie je, aby sme chodili za Bélom Bugárom a my sme nie príslušníci alebo členmi koalície, vládna koalícia má 79 hlasov tuná a je vecou koalície, ak si toto vydiskutuje, a povinnosťou je predovšetkým členov politických strán, ktoré sú v koalícii, aby si veci dotiahli a myslím si, že v tejto veci ste aj konali, ale konali ste veľmi zle, pán Matovič. A napokon, my jednoznačne odmietame tento návrh zákona, takže nemáme o čom diskutovať. Ďakujem vám veľmi pekne.
18. schôdza NR SR - 6.deň - B. popoludní
Dátum: 2011-05-25
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

50. Ďakujem veľmi pekne. Vážený pán poslanec Galbavý, neveriaci Tomáš, pretože vy nám neveríte, našim argumentom, vy skôr veríte pseudoargumentom, ktoré sú tu predkladané často prostredníctvom tejto novely, ktorú máme schváliť. Nerozumiem vašej argumentácii, ale asi preto jej nerozumiem, lebo ty chodíš za rieku Nitru a Žitavu asi len počas Majstrovstiev sveta v hokeji. Ja tam chodím pravidelne, a keďže tam mám príbuzných aj na strane maďarskej národnostnej menšiny, vy to veľmi dobre viete mnohí a nemám nikdy problémy, že by sa tam diali také veci, ako sa tu často zo strany MOST-u - HÍD prezentuje. Ak vám nejde, ako ste povedali, že nejde o kolaboráciu vlády Ivety Radičovej s vládou Viktora Orbána, tak to nazvime trochu inak. Lebo slovo kolaborant z histórie má trošku pejoratívny názov. Ale kolaborant rovná sa spolupracovník. Áno, tak to môžme preložiť. Takže nazvime to spoluprácu vlády Ivety Radičovej s Viktorom Orbánom. Na tom sa môžeme zhodnúť. S ústretovosťou a s poklonkovaním, kľačaním, mlčaním voči Viktorovi Orbánovi nenapravíme alebo neporazíme Viktora Orbána, jeho politiku na juhu od Dunaja, jeho šovinizmus, jeho antisemitizmus, jeho neeurópskosť, len hrdosťou a jasným pomenovaním vecí, ktoré tuná žiadame, aby sme pomenovali aj pri budúcom vyhlásení, ktoré sa bude schvaľovať v Národnej rade. Pretože pre ich politickú reprezentáciu, tak ako povedal Tibor Navracsics, podpredseda vlády za FIDESZ, sme len hlúpi Slováci a nestačí nám kľačať len pred... (Prerušenie vystúpenia časomerom.)
18. schôdza NR SR - 6.deň - A. dopoludnia
Dátum: 2011-05-25
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

26. Ďakujem veľmi pekne. Pán poslanec, ja sa divím, že sa vy divíte, že koalícia a konkrétne Úrad podpredsedu vlády pre národnostné menšiny a ľudské práva a, samozrejme, MOST - HÍD pripravili taký návrh zákona, ktorý je viacej politický ako odborný. A poviem aj prečo, poviem vám aj prečo. Pretože úrad podpredsedu vlády sa nezaoberá problematikou všeobecne na južnom Slovensku, teda poznať názory všetkých občanov na južnom Slovensku, pretože to je dôležité v tej vyváženosti, ale len istých politických zoskupení a politických záujmov maďarskej národnostnej menšiny. Napríklad Csemadoku, ktorý sa napríklad už dávno mal volať Slovmadok. A ak chcem hovoriť o tom, že vy chcete ošetriť to dvakrát 15-percentné kvórum, do budúcnosti teda v horizonte desiatich rokov 2011 až 2021 v návrhu tejto pozmeňovacej novely zákona, neviem, ako to chcete urobiť, pretože ak príde iná vláda, tak to môže znovu zmeniť a tento konsenzus sa v tejto oblasti nenájde, pretože ak bude poškodzovať záujmy občanov Slovenskej republiky, na jednej strane bude pomáhať, ako hovoríte vy často, menšinám a na druhej strane bude krivdiť väčšine, ktorá tam žije na tomto území. A v tomto prípade by som bol za to, aby sme zachovali to kvórum, ktoré je doteraz, našli, samozrejme, konsenzus s tým, že zákon, ktorý platí do roku 2011 pred prijatím tejto novely, bude platiť aj naďalej. Ďakujem vám veľmi pekne.
18. schôdza NR SR - 5.deň - B. popoludní
Dátum: 2011-05-24
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Predovšetkým chcem znovu zopakovať, že nám nejde o to, aby sme znižovali práva užívania jazykov národnostných menšín na Slovensku. To je zavádzajúce, čo tvrdí pán Zajac. My naozaj len žiadame, aby boli na jednej strane práva, na druhej strane aj povinnosti, ale v tom dobrom slova zmysle, aby v rámci integrovanej občianskej spoločnosti občania Slovenskej republiky na celom území dobre ovládali oficiálny jazyk. Toto je podstatné, o čom sme hovorili a o čom sme vystupovali. Druhá oprava. Áno, pán akademik a profesor Daniel Rapant v roku 1968 to povedal. Ale poznáme, ako sa vyjadril v roku 1945, keď pri rokovaniach v Komárne povedal, že s Maďarmi sa rokovať nedá. A vieme aj o tom, že po okupácii Česko-Slovenska maďarskými jednotkami v roku 1968 svoj názor do svojej smrti v roku 1987 aj zmenil. Čiže treba jasne veci rozdeľovať a v konkrétnych situáciách veci aj pomenovať. Znovu opakujem, naozaj aj nám v opozícii nejde o znižovanie štandardu práv používania jazykov národnostných menšín, ako nakoniec o tom svedčí aj to, čo bolo povedané v rozprave, že sme udržiavali status quo v tejto oblasti počas štyroch rokov našej vládnej koalície. Ale na druhej strane myslíme si, že na to, aby sme zamedzili akejkoľvek uzavretosti, ale naopak, vytvárali priestor pre integráciu, pre vzájomné poznávanie, požadujeme, aby každý na Slovensku ovládal okrem materinského jazyka aj oficiálny jazyk. Ďakujem vám veľmi pekne.
18. schôdza NR SR - 5.deň - B. popoludní
Dátum: 2011-05-24
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Vážený pán poslanec Vörös, poviem teraz v istých podobenstvách, či je to, a vy mi sám odpoviete, čisto náhodná zhoda. Konrád Henlein, predstaviteľ Sudetonemeckej strany v rokoch 1937 a 1938 nastolil tieto požiadavky: nastolenie úplnej rovnoprávnosti sudetonemeckej národnostnej skupiny či menšiny s českým národom, stanovenie a uznanie sudetonemeckého územného osídlenia, vytvorenie sudetonemeckej samosprávy na územiach osídlených sudetskými Nemcami vo všetkých oblastiach verejného života, ktoré sa týkajú záujmov a záležitostí sudetonemeckej národnostnej menšiny, ustanovenie zákonných ochranných opatrení pre tých sudetských Nemcov, ktorí žijú mimo území súvislo osídlených sudetskými Nemcami, odstránenie krívd spáchaných na sudetských Nemcoch od roku 1918 a náhradu škôd, ktorá týmito krivdami vznikla, uznanie a realizáciu zásady, podľa ktorej v nemeckých oblastiach by mali pracovať nemeckí verejní zamestnanci. Nezdá sa vám, že to je podobnosť čisto náhodná? Ďakujem.
18. schôdza NR SR - 5.deň - B. popoludní
Dátum: 2011-05-24
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Ja chcem poďakovať kolegovi poslancovi Markovi Maďaričovi za najmä dokreslenie mozaiky medzinárodného aspektu v tejto súvislosti prijímanej novely zákona o používaní jazykov národnostných menšín. Chcem znovu zopakovať, že to, čo povedal, je konečný cieľ, ktorý je tu sledovaný dlhodobo, najmä od nástupu predsedu vlády Józsefa Antala v Maďarskej republike. Je to pomaly už viac ako 20 rokov. To je po prvé. A naviac piata kolóna týchto politických strán, ktoré sú na Slovensku, SMK alebo dnes Most – Híd, plní priamo či nepriamo tieto úlohy. Tak ako, tu bolo povedané, pán Béla Bugár, predseda strany Most – Híd visí na šnúrkach nohavíc pána Csákyho a pána Berényiho, tak ostatný zvyšok koalície visí na šnúrkach nohavíc pána Bugára. A znovu chcem zopakovať, že to, čo som tu už povedal a čo aj pán Maďarič jasne deklaroval, keby ste sa viacej otvorili aj svojím jazykom, až by sa používal aj slovenský jazyk, je veľmi dôležité preto, aby aj Slováci a iné národnosti poznali vašu kultúru, váš život, vaše ciele, vaše záujmy. Ale vy, naopak, sa ešte viacej uzavierate, aj týmto návrhom zákona. Očakával som, samozrejme, od pána podpredsedu vlády Rudolfa Chmela aj vo vzťahu k tomu, čo povedal pán Maďarič, že konečne vymenuje tých lídrov tých politických zoskupení, spoločenských organizácií Rusínov, Ukrajincov a Rómov, ktorí požadujú túto 15-percentnú klauzulu pri jazyku... (Prerušenie vystúpenia časomerom.)
18. schôdza NR SR - 5.deň - A. dopoludnia
Dátum: 2011-05-24
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

Chcel by som predovšetkým mojim kolegom, ktorí vystúpili s faktickými poznámkami, povedať, že ja im dobre načúvam a to, čo sa tu udeje, v Národnej rade, to nie je potrebou národnostných menšín, chodieval som na jazykovo zmiešané územia a medzi národnostné menšiny a takýto problém, ktorý sa tu často pertraktuje a ktorý ste tu predložili aj vy v novele zákona, vôbec nepociťujú. Skôr si uvedomte aj situáciu, ktorá je na tomto území, že často aj Slováci sa sťažujú, že musia hovoriť v maďarskom jazyku, resp. dostávajú dokumenty len v maďarskom jazyku v rámci samosprávy. A tie požiadavky o to, aby sa tieto dokumenty publikovali minimálne dvojjazyčne, sa neuplatňujú. Ja som nepovedal slová chrániť slovenčinu, ja som hovoril o tom, aby sme sa ju naučili používať vo verejnom styku, aby sa ju naučil používať vo verejnom styku každý občan Slovenskej republiky. A to nie je namierené proti menšinovým jazykom. Menšinové jazyky sa môžu kreovať, je tu skvelé školstvo, je tu skvelá kultúra, sú tu noviny, sú tu knihy, časopisy, nebývalé množstvo ďalších aktivít Slovenskej republiky, ktoré sa tu prejavujú a objavujú, ktoré nepoznáme nielen v strednej Európe, ale vôbec v Európe, pre národnostné menšiny. To je moja skúsenosť. A moja skúsenosť hovorí aj o tom, tie slová som povedal, že akonáhle zavedieme túto novelu zákona o používaní jazykov národnostných menšín do praxe, tu nejde len o percentá, tu ide o konkrétne kroky, ktoré znižujú používanie oficiálneho slovenského jazyka a naozaj vytvárajú istým spôsobom geto pre občanov konkrétne maďarskej národnosti, budú používať títo občania len maďarský menšinový jazyk. Ďakujem vám veľmi pekne.
18. schôdza NR SR - 3.deň - A. dopoludnia
Dátum: 2011-05-19
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

Ďakujem pekne. Ja nebudem dlho hovoriť, ja sa chcem len na niečo opýtať pána spravodajcu a pána poslanca a predsedu výboru. On hovorí, že jedna zdravotná poisťovňa v podstate neprináša konkurenciu, čo je celkom prirodzené, ale že je to zlá cesta. A ja vám chcem povedať v súvislosti s Kanadou, tam je jedna zdravotná poisťovňa dlhé roky, desaťročia. A ja vám poviem, ja som tam bol párkrát, aj s občanmi som sa tam stretol a oni si to veľmi chvália, že je to dobrý prístup. A, samozrejme, tam nemôžeme hovoriť o konkurencii, ale o kvalite služieb, ktoré táto zdravotná poisťovňa, teda, myslím, v Kanade, poskytuje svojim klientom. A na základe toho, samozrejme, sa pýtam, prečo v tomto prípade konkrétny príklad, úspešný príbeh by som to nazval, úspešný príbeh Kanady nie je istým príkladom aj pre Slovensko.
18. schôdza NR SR - 2.deň - B. popoludní
Dátum: 2011-05-18
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

94. Ďakujem. Pán poslanec Kaník zrejme zabudol na roky 2003 a 2004, keď prišiel do vážneho konfliktu s MOP-om, teda v Ženeve s Medzinárodnou organizáciou práce, pri príprave tohto jeho zákonníka, kde dokonca, ako cestoval, tak rýchlo odtiaľ zutekal, ani tam v podstate s nimi nekonzultoval mnohé veci a veľmi dobre vieme, čo Medzinárodná organizácia práce vo vzťahu k nášmu zákonníku, ktorý prijala druhá Dzurindova vláda, povedala. Viete, tu sa narába s číslami veľmi, by som povedal, demagogicky a z vašej strany osobitne. Vy ste tie čísla vždy mal rád pre tú svoju demagógiu a Disraeli, významný mysliteľ, povedal, že definíciu, čo je to klamstvo, teda jeho stupňovanie: klamstvo, väčšie klamstvo a štatistika. A štatistika, s ktorou ste tu vy narábali, bola v podstate postavená tak, aby ste si z nej vybrali to, čo ste chceli v podstate z hľadiska pravicového pohľadu na zamestnanosť, na prácu, pre človeka, pre ľudí, pre občanov tohto štátu povedať. Vám je v podstate úplne jedno, či budeme mať zamestnaných ľudí 1 500 za 100 euro mesačne, to hovorím ako príklad, alebo 500 ľudí zamestnaných, teda zamestnaných ľudí menej ľudí a za 500 eur mesačne. Vám je skutočne jedno, ako títo ľudia, občania nášho štátu žijú, ako sú často zneužívaní v práci svojimi zamestnávateľmi, mnohými, nehovorím, neglobalizujem to, nezovšeobecňujem to, a predovšetkým tento Zákonník práce vytvára istú bariéru pre to, aby občan nášho štátu tu mohol nielen pracovať, ale mohol slušne pracovať, čo sa, žiaľ, často nedeje. Ďakujem vám veľmi pekne.
18. schôdza NR SR - 2.deň - B. popoludní
Dátum: 2011-05-18
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

76. Ďakujem veľmi pekne. Ja by som chcel predovšetkým poďakovať svojmu kolegovi Marekovi Maďaričovi za veľmi výstižné a trefné vystúpenie. Pretože ak hovoríme o Zákonníku práce, Zákonník práce je pre prácu. Pre nikoho iného. Pre prácu. A toto si treba predovšetkým uvedomiť. A napokon nedávno sa niektorí naši politici zúčastnili v Ríme vysvätenia Jána Pavla II., k 1. máju, benefikácie jeho, ktorý v roku 1981 v jednej z encyklík, zásadných sociálnych, povedal: "Práca je tu pre človeka a nie človek pre prácu." Čo, žiaľ, vy bezbožníci z SaS nebudete nikdy vedieť pochopiť. Ďakujem veľmi pekne. (Potlesk.)
18. schôdza NR SR - 2.deň - A. dopoludnia
Dátum: 2011-05-18
Poslanec: Čaplovič, Dušan (SMER - SD)
Druh vystúpenia: Vystúpenie s faktickou poznámkou

47. Ďakujem veľmi pekne. Chcel by som potvrdiť slová pani bývalej ministerky Tomanovej, a keďže som bol podpredseda vlády, som mal povinnosť a úlohu koordinovať túto záležitosť, aby sme na jednej strane neukrivdili vlastníkom a na druhej strane ale neukrivdili ani tým konkrétnym občanom, ktorí by mali mať právo na bývanie a sú skutočne v zložitej sociálnej situácii, sú to väčšinou prestarlí občania a podobne. Boli to veľké diskusie, nakoniec sme sa zhodli s viacerými ministrami, že sme tento termín predĺžili. A znovu opakujem, pán podpredseda vlády aj pán minister, treba k tomu pristupovať empaticky, pretože dnešní vlastníci, veľká časť tých dnešných vlastníkov nie je pôvodných reštituentov. To sú ľudia, ktorí často podvodne, a ja môžem povedať miesta na Štefánikovej ulici, podvodne "obabrali" pôvodných vlastníkov a získali tieto, toto vlastníctvo. Čiže niekedy aj toto treba zhodnotiť, i keď je to veľmi ťažké a náročné, ale si myslím, že sú to často mnohí z nich bytoví "žraloci". Ďakujem veľmi pekne.
28. schôdza NR SR - 3.deň - B. popoludní
Dátum: 2012-02-02
Poslanec: Číž, Miroslav (SMER - SD)
Druh vystúpenia: Vystúpenie s faktickou poznámkou

160. Pán poslanec, mrzí ma, nevedel som to inak vyjadriť ako tým, že som popísal stavy cez jednotlivé kluby. Jednoducho tá účasť už nie je dosiahnuteľná, primeraná pre nás všetkých. Jednoducho to nejde. Bolo to úplne jasné, veď ten predvolebný stav sa predsa opakuje. Máme už relatívne dlhú parlamentnú slovenskú tradíciu. Takto to, pán poslanec, vás chcem upozorniť, bude vyzerať zajtra. Takto to bude vyzerať v utorok budúci týždeň, v stredu a ďalšie dni. Lebo jednoducho ten parlament, pokiaľ naozaj nepôjde o niečo zase opäť dnes viem aké špecifické, už dnes normálne nie je schopný pracovať. Takže o to mi išlo, predovšetkým. Nejde mi o to, že nejak diskreditovať jednotlivé politické strany. Ďakujem.
28. schôdza NR SR - 3.deň - B. popoludní
Dátum: 2012-02-02
Poslanec: Číž, Miroslav (SMER - SD)
Druh vystúpenia: Vystúpenie s faktickou poznámkou

118. Snáď by ani nebolo treba. Pán Galko, chcem vám pogratulovať, skutočne výborný postreh, naozaj to bol lapsus verbi, ospravedlňujem sa, išlo v danom prípade o pána ministra Palka. Takže iba toľko. Vážené kolegyne, kolegovia, netreba sa, alebo teda u každého sociológa sa ľahko dozvieme, že ako náhle dáte právo veľkej skupine ľudí nejaké, tak nepochybne to právo bude aj zneužité a samozrejme bude používané aj korektne. Takže v danom prípade sa, treba počítať, bohužiaľ, aj so zneužitiami, ale to, čo je dôležité, naozaj treba posudzovať dva rozdielne záujmy. Na jednej strane naozaj funkčnosť a slobodný parlament so schopnosťou poslancov slobodne konať, na druhej strane udržať, aby aj poslanci dodržiavali zákon všade tam, kde ho musia dodržiavať všetci ostatní občania. Ďakujem pekne.
28. schôdza NR SR - 3.deň - A. dopoludnia
Dátum: 2012-02-02
Poslanec: Číž, Miroslav (SMER - SD)
Druh vystúpenia: Vystúpenie s faktickou poznámkou

101. Možno, možno by už nebolo treba povedať, ale pán kolega bol predseda Hayekovej spoločnosti. Pokiaľ ide o reguláciu čohokoľvek, vrátane národných monopolov, bol vždy na tom najkrajnejšom antiregulačnom krídle. A teraz hovorí, že SMER sa zmocnil otázky regulácii energetiky, ako niečo hrozné. Ako vyzerali ceny energií počas tohto zmocňovania sa SMER-u, ako vyzerajú teraz, keď sa ho, vy ho chcete znezávislieť, pán poslanec. Vy ste človek, ktorý principiálne sa snaží o to, čo dokonca váš koaličný kolega povedal, chcete vytvoriť situáciu, aby mohli dodávatelia energie dvíhať cenu do absurdity. To je principiálne asociálne, a pritom nekorektne prvoplánovo ideologicky a hlúpo atakujete svojich politických súperov. (Potlesk.)
28. schôdza NR SR - 1.deň - B. popoludní
Dátum: 2012-01-31
Poslanec: Číž, Miroslav (SMER - SD)
Druh vystúpenia: Vystúpenie s faktickou poznámkou

44. Ďakujem za slovo. Vážená pani poslankyňa, no, skutočne v 21. storočí a v takom obrovskom technickom boome, a po 30. rokoch neuveriteľného vývoja v západnej Európe od toho 50. do 80. - 85., kde spoločnosť dospela k vysokému vnímaniu empatie solidarity, že kam sa až dostávame, že začíname hovoriť úplne vážne o genocíde, keď počuť aj v tomto parlamente prejavy, ale demonštrovaného sociálneho cynizmu. Demonštrovaného sociálneho cynizmu. Vážené kolegyne, kolegovia, to čo tu predvádza pán minister, to v tomto je len malý drobný rozmer k dôchodcom, k najmenej schopným brániť sa. Máme situáciu dneska, a mám tú skúsenosť veľmi čerstvú z mojej rodnej dediny, kde sa mi ľudia sťažujú, že nastala situácia, kde tri - štyri dni pred tými sociálnymi dávkami a podobne, ľudia hladujú. Hlad sa vkráda do slovenských dedín od stredného po východné Slovensko, možno aj do západného. Pamätám si, klasik kedysi povedal, že humánne a zmysluplne spravovaná spoločnosť pozostáva z ľudí, ktorí zomreli, ktorý už prežili podstatu časť svojho života, z aktívnych ľudí, z malých detí a z detí ešte nenarodených. To sú všetko fenomény, ktoré dobrý spravovateľ štátu musí poznať. To, čo sa deje u nás, absolútny generačný egoizmus a neschopnosť toho, aby slovenská spoločnosť mohla mať názov a prívlastok humanistická, je tragédiou. Pevne verím, že po voľbách sa ten pohľad štátnej reprezentácie na tak zásadné otázky zmení. Ďakujem. (Potlesk.)